**Z A P I S N I K 5. Skupštine HKSP**

**održane dana 20.10.2022. u Zagrebu, uživo i putem ZOOM aplikacije u 18:00 sati**

Nazočni: 62 člana HKSP

Predloženi Dnevni red Skupštine:

1. Prihvaćanje Izmjene Statuta Hrvatske komore socijalnih pedagoga

Ad.1. Skupštinu je otvorila Ljiljana Samardžić, pozdravila nazočne članove Komore te je predstavila dnevni red koji je glasanjem prisutnih članova skupštine jednoglasno prihvaćen.

Ad.2. Članovi skupštine pozvani su na glasanje za prihvaćanjem Izmjena Statuta Hrvatske komore socijalnih pedagoga. Izmjene Statuta Hrvatske komore socijalnih pedagoga jednoglasno su prihvaćene.

Ljiljana Samardžić je zaključila Skupštinu te zahvalila prisutnima na sudjelovanju.

Zamjenica predsjednice Skupštine Hrvatske komore socijalnih pedagoga:

Ljiljana Samardžić

U Zagrebu, 20. listopada 2022.

Zapisničarka:

Ivona Vrekalić

Prilozi:

1. Izmjene Statuta Hrvatske komore socijalnih pedagoga

KLASA: 011-02/22-03/1

UR.BROJ: 447-01-03-22-1

U Zagrebu, 02. lipnja 2022.

Na temelju članka 30. Zakona o socijalnopedagoškoj djelatnosti (»Narodne novine«, br. 98/19), i Zakona o izmjenama i dopunama Zakona o socijalnopedagoškoj djelatnosti djelatnosti (»Narodne novine«, br. 18/22), Skupština Hrvatske komore socijalnih pedagoga, uz prethodnu suglasnost Ministarstva rada, mirovinskoga sustava, obitelji i socijalne politike na sjednici održanoj \_\_\_\_\_\_\_\_\_2022. godine, donijela je

**IZMJENE STATUTA**

**HRVATSKE KOMORE SOCIJALNIH PEDAGOGA**

Dosadašnji Članak 6., Stavak 2. mijenja se i glasi:

(2).Član KOmore može biti socijalni pedagog koji ima završen preddiplomski sveučilišni studij socijalne pedagogije ili preddiplomski i diplomski sveučilišni studij socijalne pedagogije ili integrirani preddiplomski i diplomski sveučilišni studij socijalne pedagogije u Republici Hrvatskoj ili mu je priznata inozemna stručna kvalifikacija za obavljanje regulirane profesije – socijalni pedagog, u skladu s Izmjenama i dopunama Zakona o o socijalnopedagoškoj djelatnosti djelatnosti i posebnim propisima.

Dosadašnji Čl. 30, stavak 2.mijenja se i glasi:

***Razrješenje predsjednika, zamjenika predsjednika i članova upravnog odbora Komore***

(2) Skupština Komore će, osim u slučajevima iz stavka 1. ovoga članka, razriješiti predsjednika Komore ako ne postupi u skladu s člankom 32. stavkom 2. Zakona , a u slučaju neprihvaćanja godišnjeg izvješća o radu i/ili financijskog izvješća Komore razriješiti predsjednika Komore, zamjenika predsjednika i članove Upravnog odbora.«.

Dosadašnji Čl. 37, stavak 1. mijenja se i glasi:

Članak 37.

(1) Financijsko poslovanje Komore obavlja se na osnovi godišnjeg proračuna koji donosi Skupština Komore, uz predhodnu suglasnosti nadležnog Ministarstva.

Predsjednica Skupštine Komore

**prof. dr. sc. Antonija Žiža**